S-383/2010

Mál þetta, sem þingfest var þann 30. september sl. og dómtekið samdægurs, er höfðað með ákæru útgefinni af lögreglustjóranum á Selfossi, dagsettri 13. ágúst 2010, á hendur X.

„fyrir brot á áfengislögum, almennum hegningarlögum og reglugerð um lögreglusamþykktir

I.

með því að hafa síðdegis laugardaginn 5. desember 2009 í verslun Samkaupa við Tryggvagötu 40 á Selfossi, ölvaður valdið hneykslan á almannafæri er hann datt utan í hillur verslunarinnar sakir ástands síns og valdið starfsfólki og viðskiptavinum verslunarinnar ónæði.

Telst háttsemi ákærða varða við 21. gr. sbr. 27. gr. áfengislaga nr. 75/1998 1998 og 4. gr. sbr. 32. gr. reglugerðar nr. 1127/2007 um lögreglusamþykktir sbr. 6. gr. laga nr. 36/1988 um lögreglusamþykktir.

II.

með því að hafa, að kvöldi þriðjudagsins 22. desember 2009 fyrir utan fjölbýlishúsið við A á Selfossi, ölvaður valdið ónæði, óspektum og hneykslan á almannafæri með truflandi háttsemi í garð íbúa fjölbýlishússins með hringingum á dyrabjöllur þeirra.

Telst háttsemi ákærða samkvæmt ákæruliðnum varða við 21. gr. sbr. 27. gr. áfengislaga nr. 75/1998 og 4. gr. sbr. 32. gr. reglugerðar nr. 1127/2007 um lögreglusamþykktir sbr. 6. gr. laga nr. 36/1988 um lögreglusamþykktir.

III.

með því að hafa, síðdegis sunnudaginn 14. mars 2010 í verslun Krónunnar við Austurveg á Selfossi, ölvaður viðhaft óspektir, hneykslan og hættu á almannafæri er hann missti stjórn á skapi sínu í versluninni og hóf að grýta vörum að viðskiptavinum og starfsfólki og valdið þeim þannig ónæði.

Telst háttsemi ákærða varða við 21. gr. sbr. 27. gr. áfengislaga nr. 75/1998 1998 og 4. gr. sbr. 32. gr. reglugerðar nr. 1127/2007 um lögreglusamþykktir sbr. 6. gr. laga nr. 36/1988 um lögreglusamþykktir.

IV.

með því að hafa, að kvöldi miðvikudagsins 28. apríl 2010 í verslun Samkaupa við Tryggvagötu 40 á Selfossi, ölvaður valdið starfsfólki og viðskiptavinum verslunarinnar ónæði með áreiti, rokið á dyr við afskipti lögreglu og í framhaldi lagst til svefns utan við B, þar sem lögreglumenn handtóku hann og við handtökuna sparkað í lögreglumennina B-kk-þf E-kk-þf J-kk-þf og B-kk-þf I-kk-þf og þannig viðhaft háreysti, óspektir og hneykslan á almannafæri.

Telst háttsemi ákærða varða við 21. gr. sbr. 27. gr. áfengislaga nr. 75/1998 1998 og 4. gr. sbr. 32. gr. reglugerðar nr. 1127/2007 um lögreglusamþykktir sbr. 1. mgr. 6. gr. laga nr. 36/1988 um lögreglusamþykktir.

V.

með því að hafa, aðfaranótt þriðjudagsins 16. mars 2010 í heimildarleysi dvalist í sorpgeymslu fjölbýlishússins að A á Selfossi og þar ölvaður viðhaft háreisti og óspektir á almannafæri og raskað þannig næturró íbúa fjölbýlishússins og valdið þeim ónæði.

Telst háttsemi ákærða varða við 231. gr. almennra hegningarlaga nr. 19/1940 með síðari breytingum og 4. gr. sbr. 32. gr. reglugerðar nr. 1127/2007 um lögreglusamþykktir sbr. 1. mgr. 6. gr. laga nr. 36/1988 um lögreglusamþykktir.

VI.

með því að hafa skömmu eftir miðnætti fimmtudagsins 13. maí 2010, ölvaður dvalist í heimildarleysi í sorpgeymslu fjölbýlishússins að C á Selfossi þar sem hann dvaldi er lögregla hafði afskipti af honum og valdið íbúum þannig ónæði og raskað næturró þeirra og síðar, við afskipti lögreglu neitað hlíta fyrirmælum um að fylgja lögreglumönnum frá staðnum og við handtöku sparkað í lögreglumanninn B-kk-þf E-kk-þf J-kk-þf og viðhaft þannig óspektir.

Telst háttsemi ákærða varða við 231. gr. almennra hegningarlaga nr. 19/1940 með síðari breytingum og 19. gr. sbr. 41. gr. lögreglulaga nr. 90/1996 og 4. gr. sbr. 32. gr. reglugerðar nr. 1127/2007 um lögreglusamþykktir sbr. 1. mgr. 6. gr. laga nr. 36/1988 um lögreglusamþykktir.

VII.

með því að hafa skömmu fyrir miðnætti sunnudaginn 20. júní 2010, ölvaður dvalist í heimildarleysi í sorpgeymslu fjölbýlishússins að D á Selfossi, þar sem hann dvaldi er lögregla hafði afskipti af honum og þannig valdið íbúum ónæði og raskað næturró þeirra.

Telst háttsemi ákærða varða við 231. gr. almennra hegningarlaga nr. 19/1940 og 4. gr. sbr. 32. gr. reglugerðar nr. 1127/2007 um lögreglusamþykktir sbr. 1. mgr. 6. gr. laga nr. 36/1988 um lögreglusamþykktir.

VIII.

með því að hafa, aðfaranótt laugardagsins 5. júní 2010, ölvaður dvalist í heimildarleysi í hitakompu fjölbýlishússins að E á Selfossi, þar sem hann dvaldi er íbúi í húsinu kom að honum og þannig valdið íbúum óþægindum og raskað næturró þeirra.

Telst háttsemi ákærða varða við 231. gr. almennra hegningarlaga nr. 19/1940 með síðari breytingum og 4. gr. sbr. 32. gr. reglugerðar nr. 1127/2007 um lögreglusamþykktir sbr. 1. mgr. 6. gr. laga nr. 36/1988 um lögreglusamþykktir.

IX.

með því að hafa, aðfaranótt laugardagsins 29. maí 2010, ölvaður dvalið í heimildarleysi í anddyri fjölbýlishússins að F á Selfossi, þar sem hann svaf áfengissvefni er lögregla kom að honum og þannig valdið íbúum hússins óþægindum og raskað næturró þeirra.

Telst háttsemi ákærða varða við 231. gr. almennra hegningarlaga nr. 19/1940 með síðari breytingum og 4. gr. sbr. 32. gr. reglugerðar nr. 1127/2007 um lögreglusamþykktir sbr. 1. mgr. 6. gr. laga nr. 36/1988 um lögreglusamþykktir.

X.

með því að hafa, aðfaranótt föstudagsins 25. júní, ölvaður dvalið í heimildarleysi í stigagangi fjölbýlishússins að E á Selfossi, þar sem hann svaf áfengissvefni er lögregla kom að honum og þannig valdið íbúum hússins óþægindum og raskað næturró þeirra.

Telst háttsemi ákærða varða við 231. gr. almennra hegningarlaga nr. 19/1940 með síðari breytingum og 4. gr. sbr. 32. gr. reglugerðar nr. 1127/2007 um lögreglusamþykktir sbr. 1. mgr. 6. gr. laga nr. 36/1988 um lögreglusamþykktir.

XI.

með því að hafa, að kvöldi miðvikudagsins 19. maí 2010, tekið 13 flöskur af matarlit í verslun Samkaupa við Tryggvagötu ófrjálsri hendi og neytt hluta þeirra er lögregla hafði afskipti af honum.

Telst háttsemi ákærða varða við 244. gr. almennra hegningarlaga nr. 19/1940 með síðari breytingum en til vara við 245. gr. sömu laga.“

Ákærði mætti við þingfestingu málsins og játaði sök. Var því farið með málið í samræmi við ákvæði 164. gr. laga nr. 88/2008 um meðferð sakamála eftir að sakflytjendum hafði verið gefinn kostur á að tjá sig um ákvörðun viðurlaga.

Með játningu ákærða sem er í samræmi við önnur gögn málsins er sannað að hann hafi gerst sekur um þá háttsemi sem honum er gefin að sök í ákæruskjali og þar þykir rétt færð til refsiákvæða.

Samkvæmt sakavottorði ákærða var hann sektaður og sviptur ökurétti í 3 ár og 2 mánuði árið 1997 fyrir ölvun við akstur og árið 2002 var hann sektaður og sviptur ökurétti í 4 mánuði fyrir sams konar brot. Árið 2003 var hann dæmdur í 10.000 króna sekt fyrir brot gegn 248. gr. almennra hegningarlaga og þann 9. júní 2008 var hann dæmdur í 90.000 króna sekt fyrir brot gegn 21. gr., sbr. 1. mgr. 27. gr. áfengislaga og 19. gr., sbr. 41. gr. lögreglulaga og 1. mgr. 244. gr. almennra hegningarlaga.

Í síðastgreindum dómi kemur fram að ákærði sé mjög langt leiddur af áfengissjúkdómi. Hann hafi misnotað áfengi í fjöldamörg ár og í miklu óhófi. Hann hafi hlotið mjög alvarlegan líkamlegan og andlegan skaða af drykkju sinni. Upplýst var við meðferð máls þessa að ákærði er nú heimilislaus og ekkert lát er á áfengisneyslu hans og vergangi.

Þar sem ákærði hefur áður verið dæmdur fyrir þjófnað er samkvæmt 256. gr. almennra hegningarlaga ekki heimilt að beita hann sektum. Með hliðsjón af öllu framansögðu og með vísan til 77. gr. almennra hegningarlaga er refsing ákærða ákveðin fangelsi í 2 mánuði, en fullnustu refsingarinnar skal frestað og skal hún niður falla að liðnum þremur árum frá birtingu dómsins haldi ákærði almennt skilorð 57. gr. almennra hegningarlaga. Framangreind frestun skal einnig bundin skilyrði 4. tl. 3. mgr. sömu lagagreinar og skal ákærða gert að gangast undir dvöl á hæli í allt að 1 ár í því skyni að venja hann af neyslu áfengis eða deyfilyfja.

Samkvæmt yfirliti yfir sakarkostnað er útlagður kostnaður 50.200 krónur, en um er að ræða þóknun verjanda á rannsóknarstigi. Með vísan til 1. mgr. 218. gr. laga um meðferð sakamála verður ákærði dæmdur til greiðslu alls sakarkostnaðar auk þóknunar skipaðs verjanda síns, S-kk-ef S-kk-ef hrl., sem telst hæfilega ákveðin 100.000 krónur að meðtöldum virðisaukaskatti.

H-kk-nf O. A-kk-nf dómstjóri kveður upp dóm þennan.

D Ó M S O R Ð:

Ákærði, X, sæti fangelsi í 2 mánuði en fullnustu refsingarinnar skal frestað og skal hún niður falla að liðnum þremur árum frá birtingu dómsins haldi ákærði almennt skilorð 57. gr. almennra hegningarlaga. Framangreind frestun skal einnig bundin skilyrði 4. tl. 3. mgr. sömu lagagreinar og skal ákærða gert að gangast undir dvöl á hæli í allt að 1 ár í því skyni að venja hann af neyslu áfengis eða deyfilyfja.

Ákærði greiði allan sakarkostnað, þar með talinn útlagðan kostnað, 50.200 krónur og þóknun skipaðs verjanda síns, S-kk-ef S-kk-ef hrl., 100.000 krónur að meðtöldum virðisaukaskatti.

H-kk-nf O. A-kk-nf.